****

LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada.15.jūlijā **Nr.448**

(prot. Nr.30, 24.§)

**Par pašvaldības kapitālsabiedrību SIA “Sadzīves pakalpojumu kombināts” un SIA “Labiekārtošana-D” reorganizācijas procesa uzsākšanu apvienošanas ceļā**

Pamatojoties uz likuma „Par pašvaldībām” 21.panta pirmās daļas 8.punktu, Publiskas personas kapitāla daļu un kapitālsabiedrību pārvaldības likuma 127.panta pirmo un otro daļu, 130.pantu, Komerclikuma 335.panta otro daļu, 335.panta ceturto daļu, 335.panta piekto daļu, 338.panta pirmo daļu, 339.panta trešo daļu, 340.panta trešo daļu,

lai optimizētu pašvaldības kapitālsabiedrību darbību, kas sekmētu pašvaldības finanšu līdzekļu ekonomiju, ņemot vērā Finanšu komitejas 2021.gada 15.jūlija atzinumu, atklāti balsojot: PAR – 15 (J.Dukšinskis, P.Dzalbe, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

1. Uzsākt pašvaldības sabiedrības ar ierobežotu atbildību ,,Sadzīves pakalpojumu kombināts” (vienotais reģistrācijas Nr.41503002428) un sabiedrības ar ierobežotu atbildību ,,Labiekārtošana-D” (vienotais reģistrācijas Nr.41503003033) reorganizāciju apvienošanas ceļā, pievienojot pašvaldības sabiedrību ar ierobežotu atbildību ,,Sadzīves pakalpojumu kombināts” (turpmāk tekstā - Pievienojamā sabiedrība) sabiedrībai ar ierobežotu atbildību ,,Labiekārtošana-D” (turpmāk tekstā - Iegūstošā sabiedrība).
2. Noteikt sekojošus reorganizācijas nosacījumus:
   1. Iegūstošās sabiedrības pamatkapitāls netiek palielināts;
   2. Lēmuma 1.punktā minēto sabiedrību apvienošana tiek veikta pievienošanas procesā, kurā Pievienojamā sabiedrība nodot visu savu mantu Iegūstošai sabiedrībai un beidz pastāvēt bez likvidācijas procesa.
3. Daugavpils pilsētas pašvaldības kapitāla daļu turētāja pārstāvim – Daugavpils pilsētas pašvaldības izpilddirektoram, pieņemt attiecīgus lēmumus Pievienojamās sabiedrības un Iegūstošās sabiedrības dalībnieku sapulcēs par šo kapitālsabiedrību reorganizāciju, Pievienojamās sabiedrības un Iegūstošās sabiedrības apvienošanu un reorganizācijas līguma saskaņošanu.
4. Papildus šajā lēmumā minētajiem uzdevumiem, reorganizācijā iesaistīto kapitālsabiedrību valdēm, savu pilnvaru ietvaros, reorganizācijas gaitā nodrošināt Komerclikumā un Publiskas personas kapitāla daļu un kapitālsabiedrību pārvaldības likumā noteikto dokumentu sagatavošanu un uzdevuma izpildi.
5. Uzdot lēmuma izpildi un kontroli nodrošināt Daugavpils pilsētas pašvaldības izpilddirektorei Sabīnei Šņepstei.

Daugavpils domes priekšsēdētājs *(personiskais paraksts)* A.Elksniņš